
INFORMASJON OM STIFTELSEN

Stiftelsen ”Økonomisk og administrativt forskningsfond i Midt-Norge” 

ble stiftet 16.06.2004 av HiST Kompetanse AS. HiST Kompetanse AS er eid av Høgskolen i Sør-Trøndelag (HiST).  
Styrets sammensetning

Trond Michael Andersen, styrets leder, rektor HiST

Ann Elisabeth Wedø, høgskoledirektør HiST

Eivind Johnsen, fagsjef, NHO Trøndelag  
Gunn Karin Hygen, adm.dir., Næringsforeningen i Trondheim 
Jan Arve Øverli, førsteamanuensis, HiST Avdeling for teknologi
Kontaktperson: Ragnhild Nisja, seniorrådgiver ved høgskoleadministrasjonen, HiST

Stiftelsens formål:

Økonomisk og administrativt forskningsfond i Midt-Norge er en allmennyttig stiftelse som har som formål å støtte økonomisk, næringslivsretta og administrativ forskning og kompetanseutvikling av betydning for landsdelens økonomiske og velferdsmessige utvikling. Stiftelsen skal vektlegge landsdelens spesielle næringsmessige forutsetninger og utfordringer ved utdeling av midler. Stiftelsen kan også gi støtte til økonomisk og administrativ forskning omkring offentlige tjenestetilbud. Stiftelsen vil ha en særskilt oppgave i å støtte opp under forskning som kan bidra til å utnytte og videreutvikle kompetansemiljøet i Midt-Norge til styrket økonomisk vekst i landsdelen. 

Stiftelsen skal støtte opp under forskning og kompetanseutvikling i tilknytning til høyere økonomisk-administrativ utdanning i Midt-Norge, men skal ikke finansiere permanent virksomhet som normalt dekkes av bevilgninger over statsbudsjettet. Stiftelsen kan imidlertid finansiere permanente tiltak for en tidsbegrenset periode for å bygge opp virksomhet som etter en oppbyggingsperiode skal budsjettfinansieres.

